
	[bookmark: __DdeLink__47_273448963]Visočica i Bjelašnica (BiH)

	četvrtak, 14.08.2025.

	[bookmark: _GoBack]Polazak: Jelačićev trg u 15.00 sati
	Povratak: 17.08.2025. u kasnim večernjim satima

	Prijevoz: autobus
	Cijena: 190 €  - uključen prijevoz autobusom, 3 noćenja, 3 doručka i 2 večere.

	Opis: 
Visočica i Bjelašnica su planine u Bosni i Hercegovini u blizini Sarajeva, okružene visokim vrhovima planina Treskavice i Prenja, međusobno razdvojene kanjonom rijeke Rakitnice. Najviši vrh Bjelašnice je Opservatorija 2067 m, a Visočice  Džamija, 1967 m. Pripadaju planinskom masivu Dinarida.

 

ČETVRTAK
14.8.2025.

Polazak autobusom iz Rijeke u 15 sati s Jelačićevog trga.

Po dolasku u mjesto Tušila, smještamo se u planinarski dom Vrela u podnožju Visočice, na nadmorskoj visini od 1210 m, između sela Pervizi i Sinanovići. Dom je poznat po odličnoj bosanskoj kuhinji, srdačnom osoblju, a ima i dobar Wi-Fi.

PETAK
15.8.2025.

Nakon doručka krećemo atraktivnom kružnom stazom po grebenu Visočice: VRELA (1210 mnv) - bivak ZORAN ŠIMIĆ - vrh PARIĆ - vrh ĐETELAŠ - vrh VITO (1960 mnv) - dolina MAHALE - ŠPIONIK - bivak ZORAN ŠIMIĆ - VRELA (16 km, 6 sati hoda)

Po povratku u dom: slobodno vrijeme, druženje, večera...

SUBOTA
16.8.2025.

Poslije doručka krećemo autobusom na kraću vožnju (7 km) do sela Umoljani koje je početak naše nove atraktivne kružne staze na Bjelašnici: UMOLJANI (1353 mnv) - OBALJ - LUKOMIR (1495 mnv) - STUDENI POTOK - UMOLJANI (16 km, 6 sati hoda)

Lukomir je najviše i najzabačenije selo u BiH (zbog svoje tradiconalne arhitekture, bogate povijesti i duge kontinuirane naseljenosti proglašen je od strane The Historical Architecture Society Velike Britanije jednim od najdugoročnije naseljenih sela u cijeloj Europi)

Po povratku u dom: slobodno vrijeme, druženje, večera...

NEDJELJA
17.8.2025.

Nakon doručka autobusom krećemo za Sarajevo, gdje na Ilidži, ispod obronaka planine Igman, posjećujemo Vrelo Bosne (izvor rijeke Bosne), jednu od najpoznatijih prirodnih atrakcija Bosne i Hercegovine. Nakon šetnje (7 km) krećemo u centar Sarajeva na Baščaršiju, povijesno i kulturno središte grada gdje imamo slobodno vrijeme (2 - 3 sata) za razgledavanje, okrijepu (ćevape, burek, baklave...) i sl.

Iz Sarajeva u popodnevnim satima krećemo za Rijeku.

Napomena:
- potrebna je dobra fizička kondicija
- broj sudionika je ograničen
- prijave do popunjenja uz uplatu prve rate od minimalno 80 €
- cjelokupan iznos treba uplatiti do 01.07.2025.
- u slučaju odustajanja iz bilo kojeg razloga uplata se vraća samo kada se popuni mjesto s liste čekanja 
- prilikom prijave potrebno je navesti ukoliko se želi veganska ili vegetarijanska prehrana


	Težina staze: srednje teška staza (oko 6 sati petak, oko 6 sati subota, oko 2 sata nedjelja)

	Oprema: Kompletna oprema za četverodnevnu planinarsku turu: hrana i voda za prvi dan (putovanje do odredišta), važeća putna isprava, zamjenska odjeća za promjenjive vremenske uvjete, planinarski štapovi, kabanica, kapa ili šešir, sunčane naočale, krema - zaštita od sunca, čeona lampa, higijenski pribor, komplet prve pomoći, važeća planinarska iskaznica za 2025. godinu.

	Vodič(i): Božo Barbarić (+385 98 404 918 ), Žaklina Šupica (+385 98 985 65 10)

	Prijave i informacije: u tajništvu Društva do 01.07.2025.




Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet. 

